rejauldu/bengali-wikipedia huggingface dataset:
নর্থ-ওয়েস্ট পাওয়ার জেনারেশন কোম্পানি লিমিটেড (নওপাজেকো) সরকারী মালিকানাধীন একটি বিদ্যুৎ কোম্পানি। এটি বাংলাদেশ বিদ্যুৎ উন্নয়ন বোর্ডের একটি প্রতিষ্ঠান। বর্তমানে কোম্পানির আওতায় পাঁচটি বিদ্যুৎ কেন্দ্র চলমান রয়েছে।  ইতিহাস বিদ্যুৎ দেশের অর্থনৈতিক উন্নতির মূল চালিকাশক্তি। জিডিপি-এর টেকসই প্রবৃদ্ধি এবং দেশের ক্রমবর্ধমান অর্থনীতিতে টিকে থাকার জন্য টেকসই, নির্ভরযোগ্য এবং সাশ্রয়ী বিদ্যুৎ সরবরাহের প্রয়োজন। আর্থিক সীমাবদ্ধতা ও গ্যাস সরবরাহের অপ্রতুলতা থাকা সত্ত্বেও বাংলাদেশ সরকার দেশের ক্রমবর্ধমান বিদ্যুৎ চাহিদা পূরণে বিভিন্ন পরিকল্পনা গ্রহণ করেছে। সরকার মিশ্র জ্বালানি (গ্যাস, কয়লা, তরল জ্বালানি, পারমাণবিক শক্তি, নবায়নযোগ্য জ্বালানি), প্রতিবেশী দেশ থেকে বিদ্যুৎ আমদানি এবং লোড ম্যানেজমেন্ট-এর মাধ্যমে বিদ্যুৎ উৎপাদন তথা সরবরাহ বৃদ্ধির লক্ষ্যে স্বল্প, মধ্য ও দীর্ঘমেয়াদি কর্মসূচী গ্রহণ করেছে। সরকারের মাস্টার প্ল্যান অনুযায়ী ২০২১ সালের মধ্যে ২৪,০০০ মেগাওয়াট, ২০৩০ সালের মধ্যে ৪০,০০০ মেগাওয়াট এবং ২০৪১ সালের মধ্যে ৬০,০০০ মেগাওয়াট বিদ্যুৎ উৎপাদনের পরিকল্পনা রয়েছে। সরকারের এই অভীষ্ট লক্ষ্য অর্জনে অংশীজন হিসেবে নর্থ-ওয়েস্ট পাওয়ার জেনারেশন কোম্পানি লিমিটেড (এনডব্লিউপিজিসিএল) নিরলসভাবে নিয়ত কাজ করে যাচ্ছে।  দেশের ক্রমবর্ধমান বিদ্যুৎ চাহিদা পূরণ ও সিস্টেমের লো-ভোল্টেজ সমস্যা নিরসনকল্পে সিরাজগঞ্জ ১৫০ মেঃওঃ পিকিং পাওয়ার প্লান্ট প্রকল্প এবং খুলনা ১৫০ মেঃওঃ পিকিং পাওয়ার প্লান্ট প্রকল্পদ্বয়ে অর্থায়নের জন্য গণপ্রজাতন্ত্রী বাংলাদেশ সরকার ও এডিবির মধ্যে গত ২৮.০৬.২০০৭ তারিখে একটি ঋণ চুক্তি (ঋণ নং- ২৩৩২-বিএএন) স্বাক্ষরিত হয়। এডিবির ঋণ কার্যকর করার লক্ষ্যে গত ২৮.০৮.২০০৭ ইং তারিখে বাংলাদেশ সরকার প্রণীত বিদ্যুৎ খাত সংস্কার নীতিমালা এবং কোম্পানি আইন ১৯৯৪ এর আওতায় নর্থ-ওয়েস্ট পাওয়ার জেনারেশন কোম্পানি লিঃ (বাংলাদেশ বিদ্যুৎ উন্নয়ন বোর্ডের একটি প্রতিষ্ঠান) গঠিত হয়।  কোম্পানির আওতায় বর্তমানে ছয়টি বিদ্যুৎ কেন্দ্র চলমান রয়েছে। বিদ্যুৎ কেন্দ্রগুলি দেশের বিদ্যুৎ চাহিদা পূরণসহ আর্থ-সামাজিক উন্নয়নে ব্যাপক ভূমিকা পালন করছে। কোম্পানি সাশ্রয়ী মূল্যে সব ধরনের জ্বালানি ব্যবহারের মাধ্যমে যে কোন আকারের বিদ্যুৎ কেন্দ্র বাস্তবায়নের ক্ষমতা অর্জন করেছে। বিদ্যুৎ খাতে অসামান্য অর্জনের জন্য কোম্পানি বিভিন্ন জাতীয়, আন্তর্জাতিক পুরস্কার ও স্বীকৃতি পেয়েছে। এছাড়া, নর্থ-ওয়েস্ট পাওয়ার জেনারেশন কোম্পানি লিমিটেড আইএসও ৯০০১:২০১৫, আইএসও ১৪০০১:২০১৫, আইএসও ৪৫০০১:২০১৮ সনদ অর্জন করেছে। সম্প্রতি ‘বিদ্যুৎ ও জ্বালানি সপ্তাহ ২০১৮’-এর উদ্বোধনী অনুষ্ঠানে দ্রুত বিদ্যুৎ উৎপাদন বৃদ্ধির স্বীকৃতি স্বরূপ মাননীয় প্রধানমন্ত্রী শেখ হাসিনার হাত থেকে পুরস্কার গ্রহণ করেন কোম্পানির প্রধান নির্বাহী কর্মকর্তা প্রকৌঃ এ. এম. খোরশেদুল আলম।  কোম্পানির বর্তমান বিদ্যুৎ উৎপাদন ক্ষমতা ৩০৬৩ মেঃওঃ। আশা করা যায়, ২০২৫ সালের মধ্যে কোম্পানির বিদ্যুৎ উৎপাদন ক্ষমতা ৯,০০০ মেঃওঃ এর উর্ধ্বে হবে। এছাড়া, কোম্পানিটি দ্রুততম সময়ে শক্তিশালী ব্রান্ড ইমেজসহ দেশের নেতৃত্বশীল বিদ্যুৎ উৎপাদনকারী সংস্থায় পরিগণিত হবে  তথ্যসূত্র  বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:২০০৭-এ বাংলাদেশে প্রতিষ্ঠিত বিষয়শ্রেণী:বাংলাদেশের শক্তি কোম্পানি বিষয়শ্রেণী:ঢাকা ভিত্তিক কোম্পানি বিষয়শ্রেণী:২০০৭-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের বিদ্যুৎ কোম্পানি
শেরিস রাঞ্চ নেভাদার পাহরুমে একটি আইনি পতিতালয়। রাজ্যের অন্যান্য পতিতালয়ের থেকে ভিন্ন, এটি একটি রিসোর্ট শৈলীতে তৈরি, যেখানে উন্নত রুম এবং আসবাব, স্পোর্টস বার, টেনিস কোর্ট, একটি স্পা এবং আউটডোর সুইমিং পুল রয়েছে।   পুরস্কার  শেরিস রাঞ্চ ২০১১ এবং ২০১২ সালে সিডব্লিউএমসি -এর সেরা পতিতালয়ের পুরস্কার জিতেছে।    আরো দেখুন    নেভাদায় পতিতাবৃত্তি  নেভাদার পতিতালয়ের তালিকা   তথ্যসূত্র    বহিঃসংযোগ      Sheri's Ranch অফিসিয়াল ব্লগ  বিষয়শ্রেণী:নেভাদার পতিতালয় বিষয়শ্রেণী:উইকিউপাত্তে স্থানাঙ্ক আছে
ব্যবহার  This template excludes text from an article when it is rendered into a digital document such as a PDF or DjVu file, or printed, either through the "Printable version" or the "Create a book" links on the side bar. It is used to hide elements that make no sense in print such as "Click the name of a town on the map for more details".  Where possible you can also use class="noprint" to any HTML block element, or span class="noprint" to an inline element, in order to hide that content from printing. This template is actually a shorthand for the latter option.  DO NOT use this on templates. Templates that need to be hidden from printing should be added to :Category:Exclude in print instead. DO NOT use this on large sections that include headings (==This is a heading==). This will cause the edit link next to the heading to disappear.  Keep in mind that one of the stated goals of the project is to allow for pages to be printed and used by travelers while they are traveling. This template should only be used in cases, such as the example above, where leaving content in would cause confusion.  উদাহরণ  {{noprint|text to be hidden}}  {{noprint|1=text to be hidden}}  If the content that is being hidden contains an equals (=) sign, you will have to use noprint|1= instead of noprint|. Otherwise there is no difference between using and not using the 1= after the vertical line.   আরও দেখুন    a.k.a.       বিষয়শ্রেণী:উইকিপিডিয়া বই সরঞ্জাম বিষয়শ্রেণী:উইকিপিডিয়া উপযোগ টেমপ্লেট বিষয়শ্রেণী:উইকিপিডিয়া ইনলাইন টেমপ্লেট
মুফতি মুহাম্মদ নাঈম (১৯৫৮ - ২০ জুন ২০২০) একজন পাকিস্তানি আলেম এবং ইসলামী পণ্ডিত যিনি জামিয়া বিন্নুরিয়া মুহতামিম হিসাবে দায়িত্ব পালন করেছিলেন।.   জন্ম  তাঁর পৈত্রিক পরিবার ভারতীয় গুজরাত থেকে সুরত এসেছিলেন। তাঁর দাদা জন্মগ্রহণ করেছিলেন একটি পারসি পরিবারে  যিনি পরবর্তীতে ইসলাম ধর্ম গ্রহণ  করেছিলেন। মুহাম্মদ নাঈম ১৯৫৮ সালে জন্মগ্রহণ করেন। https://www.aa.com.tr/en/asia-pacific/pakistan-renowned-scholar-mufti-naeem-dies-at-62/1884305# তিনি বেফাকুল মাদারিসিল আরাবিয়া পাকিস্তানের নির্বাহী সদস্য ছিলেন।  তথ্যসূত্র  বিষয়শ্রেণী:ইসলামি চিন্তাবিদ বিষয়শ্রেণী:দেওবন্দি ব্যক্তি বিষয়শ্রেণী:১৯৫৮-এ জন্ম বিষয়শ্রেণী:২০২০-এ মৃত্যু বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:গুজরাতি বংশোদ্ভূত পাকিস্তানি ব্যক্তি
ইউরাল বা উরাল বলতে বোঝানো যেতে পারেঃ  ইউরাল (অঞ্চল)  ইউরাল পর্বতমালা  ইউরাল নদী  ইউরাল ফেডালেল ডিস্ট্রিক  ইউরাল অর্থনৈতিক অঞ্চল  ইউরাল (কম্পিউটার)  ইউরালস ওয়েল, একটি তেলের ব্যান্ড  ইউরাল গাড়ি কারখানা (ব্যান্ড নাম "ইউরাল"):  ইউরাল-৩৭৫ডি, ইউরাল গাড়ি কারখানা দ্বারা নির্মিত একটি সামরিক ট্রাক  ইউরাল-৪৩২০, ইউরাল গাড়ি কারখানা দ্বারা নির্মিত একটি সামরিক ট্রাক  ইউরাল-৫৩২৩, ইউরাল গাড়ি কারখানা দ্বারা নির্মিত একটি সামরিক ট্রাক  আইএমজেড-ইউরাল, একটি রুশ মোটর সাইকেল প্রস্তুতকারক  মুরাত ইউরাল (জ. ১৯৮৭), সুইস ফুটবল খেলোয়াড়  ইউরাল (অধ্যুষিত এলাকা), রাশিয়ার অধ্যুষিত এলাকা  ইউরাল (জাহাজ), দুইটি রুশ জাহাজ
থাম্ব|পশ্চিমা সংস্কৃতিতে উইকিপিডিয়া পশ্চিমা সংস্কৃতিতে উইকিপিডিয়ার উল্লেখগুলি বৃদ্ধি পেয়েছে। কারণ অনেক বেশি লোক অনলাইন বিশ্বকোষ প্রকল্প সম্পর্কে জানতে এবং ব্যবহার করতে পারে। অনেক বিড়ম্বনা উইকিপিডিয়ায় খোলামেলা ব্যক্তিবিহীন উপায়ে নিবন্ধ ভাঙচুর বা সংশোধন করে। কিছু ক্ষেত্রে উইকিপিডিয়া মোটেই বিশ্বকোষ হিসাবে ব্যবহৃত হয় না। বিশ্বকোষের পরিবর্তে একটি চরিত্রগত বৈশিষ্ট্য বা এমনকি উইকি গেম  আরও বেশি কাজ করে। উইকিপিডিয়া অনেক ব্যক্তির সাথে সামাজিক মর্যাদার প্রতীক হিসাবে তাদের নিজস্ব উইকিপিডিয়ায় প্রবেশের উপস্থিতি দেখে সাংস্কৃতিকভাবে গুরুত্বপূর্ণ হয়ে উঠেছে।    উইকিপিডিয়া উল্লেখ    তথ্যসূত্র   বিষয়শ্রেণী:সংস্কৃতিতে বিষয় বিষয়শ্রেণী:উইকিপিডিয়া
রবার্ট ব্রুস চেনি (; জন্ম: ৩০ জানুয়ারি ১৯৪১) হলেন একজন মার্কিন রাজনীতিবিদ ও ব্যবসায়ী। তিনি ২০০১ থেকে ২০০৯ সাল পর্যন্ত মার্কিন যুক্তরাষ্ট্রের ৪৬তম উপ-রাষ্ট্রপতি হিসেবে দায়িত্ব পালন করেন। তাকে মার্কিন যুক্তরাষ্ট্রের ইতিহাসে সবচেয়ে ক্ষমতাধর উপ-রাষ্ট্রপতি হিসেবে আখ্যায়িত করা হয়। একই সাথে তিনি মার্কিন যুক্তরাষ্ট্রের ইতিহাসে সবচেয়ে কম সমর্থনপ্রাপ্ত রাজনীতিবিদদের একজন, দপ্তর ত্যাগ করার সময় তার গ্রহণযোগ্যতার রেটিং ছিল ১৩%।  চেনি নেব্রাস্কা অঙ্গরাজ্যের লিংকন শহরে জন্মগ্রহণ করেন এবং ওয়াইয়োমিং অঙ্গরাজ্যের ক্যাসপার শহরে বেড়ে ওঠেন।Cheney: The Untold Story of America's Most Powerful and Controversial Vice President, p. 11 তিনি ইয়েল বিশ্ববিদ্যালয় ও পরে ওয়াইয়োমিং বিশ্ববিদ্যালয়ে পড়াশোনা করেন। ওয়াইয়োমিং থেকে তিনি রাষ্ট্রবিজ্ঞানে স্নাতক ও স্নাতকোত্তর লাভ করেন। তিনি কংগ্রেসের উইলিয়াম এ. স্টেইগারের অন্তরীণ হিসেবে রাজনীতিক জীবন শুরু করেন এবং রিচার্ড নিক্সন ও জেরাল্ড ফোর্ড রাষ্ট্রপতিত্বকালীন তিনি হোয়াইট হাউজে কাজের সুযোগ পান। সেখানে তিনি ১৯৭৫ থেকে ১৯৭৭ সাল পর্যন্ত হোয়াইট হাউজের কর্মীদের প্রধান হিসেবে দায়িত্ব পালন করেন। ১৯৭৮ সালে চেনি ওয়াইয়োমিং কংগ্রেসনাল জেলার হাউজ অব রিপ্রেজেন্টেটিভ হিসেবে নির্বাচিত হন এবং ১৯৭৯ থেকে ১৯৮৯ সাল পর্যন্ত আরও পাঁচবার পুনর্নির্বাচিত হন। ১৯৮৯ সালে তিনি স্বল্পকালীন হাউজ মাইনরিটি হুইপের দায়িত্ব পালন করেন। চেনিকে জর্জ এইচ. ডব্লিউ. বুশের রাষ্ট্রপতিত্বকালীন প্রতিরক্ষা মন্ত্রী নিযুক্ত করা হয় এবং ১৯৮৯ থেকে ১৯৯৩ পর্যন্ত এই পদে অধিষ্ঠিত ছিলেন। প্রতিরক্ষা বিভাগে থাকাকালীন তিনি অপারেশন ডেজার্ট স্টর্ম-সহ অন্যান্য বিষয় তত্ত্বাবধান করেন। বিল ক্লিনটনের রাষ্ট্রপতিত্বকালীন তিনি ১৯৯৫ থেকে ২০০০ সাল পর্যন্ত হ্যালিবার্টন কোম্পানির চেয়ারম্যান ও প্রধান নির্বাহী কর্মকর্তা হিসেবে দায়িত্ব পালন করেন।  টীকা  তথ্যসূত্র  বহিঃসংযোগ  বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন শিকারী বিষয়শ্রেণী:মার্কিন স্মৃতিকথাকার বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:মার্কিন যুক্তরাষ্ট্রের উপরাষ্ট্রপতি বিষয়শ্রেণী:২০০০ মার্কিন উপ-রাষ্ট্রপতি প্রার্থী বিষয়শ্রেণী:২০০৪ মার্কিন উপ-রাষ্ট্রপতি প্রার্থী বিষয়শ্রেণী:জ্যাকসন, ওয়াইমিংয়ের ব্যক্তি
ওড়িশা এফসির বিভিন্ন সক্রিয় বিভাগ 30px 30px 30px 30px  ফুটবলপুরুষ ফুটবলমহিলা ফুটবলপুরুষ (রিজার্ভ) ইস্পোর্টস ওড়িশা ফুটবল ক্লাব (এছাড়াও সংক্ষেপে ওড়িশা এফসি নামে পরিচিত) হল ভুবনেশ্বর, ওড়িশায় অবস্থিত একটি ভারতীয় পেশাদার ফুটবল ক্লাব, যেটি ভারতীয় ফুটবলের শীর্ষ লিগ ইন্ডিয়ান সুপার লিগে প্রতিযোগিতা করে। ইন্ডিয়ান সুপার লিগের উদ্বোধনী মৌসুমের আগে, ক্লাবটি দিল্লি ডায়নামোস ফুটবল ক্লাব হিসাবে প্রতিষ্ঠিত হয়েছিল। ক্লাবটির নাম পরিবর্তন করে ওড়িশা ফুটবল ক্লাব রাখা হয়, কারণ এটি তার বর্তমান ভিত্তি, ওড়িশার ভুবনেশ্বরের কলিঙ্গা স্টেডিয়ামে চলে আসে।  রাজ আটওয়াল, রেঞ্জার্স, ওয়াটফোর্ড এবং কভেন্ট্রি সিটির সাবেক বাণিজ্যিক প্রধান, বর্তমানে ক্লাবের সভাপতি হিসেবে দায়িত্ব পালন করছেন। ডেভিড ভিলা, প্রাক্তন স্প্যানিশ আন্তর্জাতিক এবং প্রিমিয়াম কনসালটিং এজেন্সি DV7 ম্যানেজমেন্টের প্রতিষ্ঠাতা, কারিগরি উপদেষ্টা এবং গ্লোবাল ফুটবল অপারেশনের প্রধান। জোসেপ গোম্বাউ বর্তমানে প্রধান কোচ হিসেবে দায়িত্ব পালন করছেন; ২০২২-২৩ ইন্ডিয়ান সুপার লিগের মৌসুমের আগে তিনি প্রধান কোচ হিসেবে নিযুক্ত হন। ২০২২ সালের হিসাবে ওড়িশা এফসি-এর মূল্য $৫.৭২ মিলিয়ন।   প্রতীক, জার্সি ও পৃষ্ঠপোষক   প্রতীক  180px|থাম্ব|চক্রটি কোণার্ক সূর্য মন্দির-এর দেয়ালে খোদাই করা। এই মন্দিরে ২৪টি এরূপ চক্র বর্তমান যা মন্দিরকে রথের ন্যায় রূপ প্রদান করে। এগুলির ব্যাস ৯ ফুট ৯, ইঞ্চি ও প্রতিটিই ৮টি দন্ড সমন্বিত ওড়িশা এফসি এই প্রতীকটি ২০১৯-এর ১৫ সেপ্টেম্বর প্রবর্তন করে। মূলত ওড়িশার সংস্কৃতিকে গুরুত্ব দিতেই এই উদ্যোগ।  জার্সি    স্টেডিয়াম   250px|থাম্ব|২০১৯-এ কলিঙ্গ স্টেডিয়াম   কর্মকর্তা  থাম্ব|জোসেপ গোম্বাউ  পদ নাম তথ্যসূত্র প্রধান কোচ   জোসেপ গোম্বাউ সহকারী কোচ   জেকোবো রামালো ভারেলা   ক্লিফোর্ড মিরান্ডা  গোলকিপিং কোচ   মনু প্যাট্রিসিও  স্ট্রেংথ ও কন্ডিশনিং কোচ   পাবলো ফার্নান্দেজ লোপেজ  দলীয় ডাক্তার   প্রবীণ চৌধুরী ফিজিওথেরাপিস্ট  ফিরোজ শেখ   নাভিদ হামিদ  টিম ম্যাসিউর  বাইবু পোনারাসেরি রাভুন্নি ত্রিশূর   পদ নাম  ফুটবল অপারেশন প্রধান  অভিক চ্যাটার্জী গ্লোবাল ফুটবল অপারেশন প্রধান   ডেভিড ভিয়া টেকনিক্যাল কমিটি   ডেভিড ভিয়া   জোসেপ গোম্বাউ   ভিক্টর ওনাতে ফুটবল ডেভেলপমেন্ট প্রধান   জেকোবো রামালো ভ্যারেলা  আকাশ নরুলা অনূর্ধ্ব-১৮ কোচ (রিজার্ভ দল)  সন্দীপ আলহান অনূর্ধ্ব-১৫ কোচ  অমিত রানা অনূর্ধ্ব-১৩ কোচ   কীর্তি কাশ্যপ অ্যাকাডেমি ও মহিলা ফুটবল প্রধান  রণদীপ বরুয়া গ্রাসরুট ম্যানেজার   শুভম দাস ডিজিটাল ও মিডিয়া সংযোগ প্রধান   অয়ন চ্যাটার্জী  পদ নাম প্রেসিডেন্ট   রাজ আদওয়াল ক্লাব ডিরেক্টর   অশোক বাজাজ ক্লাব উপদেষ্টা  রোহন শর্মা ক্রয়-বিক্রয় ও বাজার প্রধান   ময়ঙ্ক শর্মা অর্থ প্রধান  অজিত পাণ্ডা বাণিজ্যিক সহযোগিতা ম্যানেজার   যশ চুঘ   প্রধান কোচের তালিকা  নামদেশ সময়কালহার্ম ভন ফেল্ডোভেন২০১৪রবার্তো কার্লোস২০১৫জিয়ানলুকা জামব্রোত্তা২০১৬মিগুয়েল অ্যাঞ্জেল পর্তুগাল২০১৭–২০১৮জোসেপ গোম্বাউ২০১৮–২০২০স্টুয়ার্ট ব্যাক্সটার২০২০–২০২১কিকো রামিরেজ২০২১–২০২২জোসেপ গোম্বাউ২০২২–  ইস্পোর্টস    তথ্যসূত্র    বহিঃসংযোগ     ওড়িশা এফসি-র আইএসএল তথ্য  বিষয়শ্রেণী:ইন্ডিয়ান সুপার লিগের দল
ভন আনস্কা ম্যাগাসিনেট উমিয়ার স্টোরগাটানের একটি বন্দর ওয়্যারহাউজ। ওয়্যারহাউজটি মূলত লেফটেন্যান্ট কর্নেল লুডউইগ অগাস্ট ভন হেডেনবার্গ কর্তৃক ১৮৮৭ সালে কাঠের শস্যাগার হিসেবে প্রতিষ্ঠিত হয়েছিল। ১৮৮৮ সালের মারাত্মক অগ্নিকাণ্ডের পরও ভবনটি টিকে ছিল। একই বছর, সওদাগর জোহান ভিক্টর ভন আন ভবনটি কিনে উমে নদীর দিকে সম্প্রসারিত করেন।  বর্তমানে ভবনটি উমিয়া এনার্জীর অন্তর্ভুক্ত যাদের প্রধান শাখা ভন আনস্কা ম্যাগাসিনেট ও গামলা ব্যাংকহাসেট-এর মধ্যে অবস্থিত। ১৯৮০ সাল থেকে ভবনটি চিহ্নিত ভবন হিসেবে স্বীকৃতি পায়।   তথ্যসূত্র   বিষয়শ্রেণী:উমিয়ার ভবন ও স্থাপত্য বিষয়শ্রেণী:সুইডেনের ওয়াটার ট্রান্সপোর্ট
গোলনা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৩৬। নীলফামারী জেলার দ্বিতীয় বৃহত্তম সেচ প্রকল্প বুড়ি তিস্তা ব্যারেজ এ ইউনিয়নে অবস্থিত।   ইতিহাস   ভৌগোলিক অবস্থান ও আয়তন  জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ৩০.৫ বর্গকিলোমিটার। এর উত্তরে ডিমলা উপজেলার ডিমলা সদর ইউনিয়ন, পূর্বে বালাগ্রাম ইউনিয়ন, দক্ষিণে কাঁঠালী ও মীরগঞ্জ ইউনিয়ন এবং পশ্চিমে ধর্মপাল ইউনিয়ন অবস্থিত। ইউনিয়নের উত্তর সীমানা বরাবর উত্তর পশ্চিম হতে দক্ষিণ পূর্ব দিকে বুড়ি তিস্তা নদী বয়ে গেছে।   প্রশাসনিক এলাকা  গোলনা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী গোলনা ইউনিয়নের মোট জনসংখ্যা ছিল ২৬৫২২ জন, যার মধ্যে পুরুষ হল ১৩৪৮৮ জন এবং নারী হল ১৩০৩৪ জন।   শিক্ষা ও সংস্কৃতি  গোলনা ইউনিয়নের গড় সাক্ষরতা হার ৩৯.৪%। তার মধ্যে নারী শিক্ষার হার ৩৫.৯% এবং পুরুষ শিক্ষার হার ৪২.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  গোলনা ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  ইউনিয়ন তথ্য বাতায়ন  বিষয়শ্রেণী:জলঢাকা উপজেলার ইউনিয়ন
পূর্ণিমা শ্রেষ্ঠা (জন্ম: ১৯ সেপ্টেম্বর ১৯৬০) একজন ভারতীয় নেপথ্য সঙ্গীতশিল্পী। তিনি সুষমা শ্রেষ্ঠা নামেও পরিচিত। শিশুশিল্পী হিসাবে গাইতে শুরু করলেও পরবর্তীতে নব্বইয়ের দশকে তিনি বলিউডের একজন শীর্ষস্থানীয় নেপথ্য সঙ্গীতশিল্পী (প্লেব্যাক গায়িকা) হিসাবে নিজেকে প্রতিষ্ঠিত করেছেন।  তিনি মোহাম্মদ রফি এবং সুমন কল্যাণপুরের পাশাপাশি কিংবদন্তি সংগীত পরিচালক শঙ্কর জয়কিশানের অধীনে রমেশ সিপ্পির আন্দাজ (১৯৭১) চলচ্চিত্রে শিশুগায়িকা হিসাবে নিজের কর্মজীবন শুরু করেছিলেন। শৈশবকালে তিনি নওশাদ, মদন মোহন, সি. রামচন্দ্র, সলিল চৌধুরী, অনিল বিশ্বাস, শচীন দেববর্মণ, কল্যাণজী-আনন্দজী এবং লক্ষ্মীকান্ত-প্যায়ারেলাল সহ স্বর্ণযুগের প্রখ্যাত সুরকারদের সাথে কাজ করেছিলেন। পূর্নিমা আ গলে লাগ জা (১৯৭৩) থেকে "তেরা মুঝসে হ্যায় পেহলে" এবং হাম কিসিসে কাম নাহি (১৯৭৭) থেকে  "কেয়া হুয়া তেরা বাদা" জাতীয় জনপ্রিয় গানে রাহুল দেব বর্মণের সাথে সফল সহযোগিতা গড়ে তুলেছিলেন। উভয় সহযোগিতার জন্য মাত্র ১১ বছর বয়সে সবচেয়ে কম বয়সী প্রার্থী হিসেবে তিনি শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের জন্য মনোনীত হয়েছিলেন।  হিন্দি ছাড়াও পূর্ণিমা শ্রেষ্ঠা বাংলা, মারাঠি, ভোজপুরি, তামিল, তেলুগু, পাঞ্জাবি, ওড়িয়া, অসমীয়া এবং নেপালি চলচ্চিত্র সহ অনেক ভাষায় গান করেছেন। চলচ্চিত্র ছাড়াও তিনি বাল গীত (শিশুদের গান), ভাবগীতি, গজল, চাটনি এবং ভারতীয় পপের মতো বিভিন্ন ঘরানায় অসংখ্য অ-চলচ্চিত্রী গান গেয়েছেন।   তথ্যসূত্র   বিষয়শ্রেণী:১৯৬০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়িকা বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:মারাঠি ভাষার সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় গায়িকা বিষয়শ্রেণী:ভারতীয় গোর্খা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:নেপালি বংশোদ্ভূত ভারতীয় ব্যক্তি বিষয়শ্রেণী:মুম্বইয়ের সঙ্গীতশিল্পী বিষয়শ্রেণী:১৯৬০-এ জন্ম
মুড়াপাড়া রাজবাড়ি নারায়ণগঞ্জ জেলার অন্তর্গত রূপগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন ও শতবর্ষী জমিদার বাড়ি। বিভিন্ন সময় এ জমিদার বাড়িটি কয়েকজন জমিদার কর্তৃক সংস্কার ও সম্প্রসারণ করা হয়েছিল। এটি উপজেলার মুড়াপাড়া নামক গ্রামে অবস্থিত। বাংলাদেশের রাজধানী শহর ঢাকা থেকে সড়ক পথে এর দুরত্ব প্রায় ১৮ কিলোমিটার। স্থানীয়রা একে মঠেরঘাট জমিদার বাড়ি বলেও অভিহিত করে।  ইতিহাস thumb|মুড়াপাড়া রাজবাড়ি মুড়াপাড়া রাজবাড়িটি ৬২ বিঘা জমির ওপর অবস্থিত। এই জমিদার বাড়িটি তৈরি করেন বাবু রামরতন ব্যানার্জী যিনি এ অঞ্চলে মুড়াপাড়া জমিদারি প্রতিষ্ঠা করেছিলেন। এরপর তার কয়েকজন বংশধর কর্তৃক প্রাসাদটি সংস্কার ও সম্প্রসারণ করা হয়। ১৮৮৯ খ্রিষ্টাব্দে জমিদার প্রতাপচন্দ্র ব্যানার্জী এই ভবনের পিছনের অংশ সম্প্রসারণ করেন ও পরিবার নিয়ে এখানেই বসাবাস শুরু করেন।  তার পুত্র বিজয় চন্দ্র ব্যানার্জী ১৮৯৯ খ্রিষ্টাব্দে প্রাসাদের সামনের অংশে একটি ভবন নির্মাণ ও ২টি পুকুর খনন করেন। ১৯০৯ খ্রিষ্টাব্দে তার দুই পুত্র জগদীশ চন্দ্র ব্যানার্জী ও আশুতোষ চন্দ্র ব্যানার্জী কর্তৃক প্রাসাদের দোতালার কাজ সম্পন্ন হয়।  ১৯৪৭ খ্রিষ্টাব্দে ভারত উপমহাদেশ বিভক্ত হওয়ার পর জগদীশ চন্দ্র তার পরিবার নিয়ে কলকাতা গমন করেন। এরপর থেকে বাড়িটি পরিত্যক্ত অবস্থায় ছিল। ১৯৪৮ খ্রিষ্টাব্দে তৎকালীন পাকিস্তান সরকার বাড়িটি দখল নেয় এবং এখানে হাসপাতাল ও কিশোরী সংশোধন কেন্দ্রের কার্যক্রম শুরু করে। ১৯৬৬ খ্রিষ্টাব্দে এখানে স্কুল ও কলেজের কার্যক্রম পরিচালনা করা হত। বাংলাদেশ স্বাধীন হওয়ার পর ১৯৮৬ খ্রিষ্টাব্দে বাংলাদেশ প্রত্নতত্ত্ব অধিদপ্তর বাড়িটির দায়িত্ব গ্রহণ করে সেটিকে প্রত্নতাত্ত্বিক স্থাপনা হিসেবে তালিকাভুক্ত করে। বর্তমানে এটি সরকারি মুড়াপাড়া কলেজ নামে পরিচিত।  অবকাঠামো দ্বিতল এ জমিদার বাড়িটিতে ৯৫টি কক্ষ রয়েছে; রয়েছে সংলগ্ন ২টি পুকুর: বাড়ির সামনে একটি  বৃহদাকার পুকুর; পেছনভাগে মোটামুটি বড় (সামনেরটা থেকে কিছুটা ছোট) আরেকটি পুকুর।। এছাড়াও পুরো জমিদার বাড়িটিতে রয়েছে বেশকিছু নাচঘর, আস্তাবল, মন্দির, ভাণ্ডার ও কাচারি ঘর। মন্দিরের ওপরের চূড়াটি প্রায় ৩০ ফুট উঁচু। মূল প্রাসাদে প্রবেশের পথে রয়েছে বেশ বড় একটি ফটক। একটি আম বাগানও আছে জমিদার বাড়ির পাশে। দু’টি পুরনো মঠ রয়েছে প্রধান সড়কের পাশে।  চিত্রশালা   তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:নারায়ণগঞ্জ জেলার দর্শনীয় স্থান বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা বিষয়শ্রেণী:বাংলাদেশের প্রাসাদ বিষয়শ্রেণী:নারায়ণগঞ্জ জেলা
রক্তবাহগুলি রক্ত সংবহন তন্ত্রের   উপাদান, যা মানব দেহের সর্বত্র রক্ত পরিবহন করে। এই বাহীকাগুলি রক্ত কণিকা, পুষ্টি এবং অক্সিজেন শরীরের কোষতে পরিবহন করে। তারা কোষ থেকে দূরে বর্জ্য ও কার্বন ডাই অক্সাইড পরিবহন করে। জীবন বজায় রাখার জন্য রক্তনালীগুলির প্রয়োজন হয়, কারণ দেহের সমস্ত কোষ তাদের কার্যকারিতার উপর নির্ভর করে।  পাঁচ ধরনের রক্তবাহ রয়েছে: ধমনী, যা রক্তকে হৃৎপিণ্ড থেকে দূরে নিয়ে যায়; উপধমনী; জালক, যেখানে রক্ত এবং কোষগুলির মধ্যে জল এবং রাসায়নিকের বিনিময় ঘটে; উপশিরা; ও শিরা, যা জালক থেকে রক্তকে হৃৎপিণ্ডের দিকে ফিরিয়ে দেয়।  রক্তবাহগুলির সাথে সম্পর্কিত ভাস্কুলার শব্দটি লাতিন ভ্যাস থেকে উদ্ভূত, যার অর্থ পাত্র। কিছু কাঠামো - যেমন কার্টিলেজ, এপিথেলিয়াম এবং চোখের লেন্স ও কর্নিয়া-এ রক্তবাহ থাকে না এবং এগুলি অ্যাভাস্কুলার তকমাযুক্ত।  কার্যাবলী  রক্তবাহগুলি রক্ত পরিবহনে কাজ করে। সাধারণভাবে, ধমনী ও উপধমনীগুলি ফুসফুস থেকে দেহ ও তার অঙ্গগুলিতে অক্সিজেনযুক্ত রক্ত পরিবহন করে এবং শিরা ও উপশিরাগুলি দেহ থেকে ফুসফুসে অক্সিজেনবিহীন রক্ত পরিবহন করে।  রোগ     কার্যত প্রতিটি চিকিৎসাধীন অবস্থায় রক্তবাহগুলি বিশাল ভূমিকা পালন করে। ক্যান্সার, উদাহরণস্বরূপ, যদি না টিউমার অ্যানজিওজেনেসিসকে (নতুন রক্তবাহগুলির গঠন) ম্যালিগন্যান্ট কোষগুলির বিপাকীয় চাহিদা সরবরাহ না করে তবে অগ্রসর হতে পারে না। এথেরোস্ক্লেরোসিস, রক্তনালীতে প্রাচীরের লিপিড পিণ্ডের (অ্যাথেরোমাস) গঠন হ'ল  সাধারণ কার্ডিওভাসকুলার রোগ, যা পশ্চিমা বিশ্বে মৃত্যুর প্রধান কারণ।  তথ্যসূত্র  বহিঃসংযোগ  বিষয়শ্রেণী:বাহবিজ্ঞান বিষয়শ্রেণী:কোমল কলা
thumb|দাপ্তরিক প্রতিকৃতি, ২০১৭ ফয়সাল রশিদ  (জন্ম ১৯৭২) একজন ব্রিটিশ লেবার রাজনীতিবিদ যিনি ২০১৭ থেকে ২০১৯ সাল পর্যন্ত ওয়ারিংটন সাউথের সংসদ সদস্য (এমপি) হিসেবে দায়িত্ব পালন করেছেন।   প্রারম্ভিক জীবন এবং কর্মজীবন  রশিদ লাহোরের ন্যাশনাল কলেজ অফ বিজনেস অ্যাডমিনিস্ট্রেশন অ্যান্ড ইকোনমিক্সে শিক্ষিত হন। তিনি এইচবিওএস এবং ন্যাটওয়েস্ট ব্যাংকে ম্যানেজার হিসেবে কাজ করেছেন।  রশিদ ২০১১ থেকে ২০১৭ সাল পর্যন্ত ওয়ারিংটন বরো কাউন্সিলের সদস্য হিসেবে দায়িত্ব পালন করেন, সংসদে তার নির্বাচনের পর পদত্যাগ করেন। তিনি ছিলেন ওয়ারিংটনের প্রথম মুসলিম মেয়র, মে ২০১৬ থেকে ২০১৭ সালের মে পর্যন্ত।   সংসদীয় কর্মজীবন  ২০১৭ সালের সাধারণ নির্বাচনে ওয়ারিংটন সাউথের এমপি নির্বাচিত হন রশিদ, বর্তমান কনজারভেটিভ এবং তৎকালীন সরকারের মন্ত্রী ডেভিড মোওয়াতকে পরাজিত করেন।  ২০১৮ সালের মে মাসে, রশিদ একটি টুইটের জন্য ক্ষমা চেয়েছিলেন যা সমালোচকরা ভোটারদের একাধিকবার ভোট দিতে উত্সাহিত করার পরামর্শ দিয়েছিল। রশিদ বলেছিলেন যে সুপরিচিত এবং রসিক বাক্যাংশ "শীঘ্র ভোট দিন, প্রায়শই ভোট দিন, শ্রমকে ভোট দিন" কর্মীদের একজন সদস্য পাঠিয়েছিলেন।  ২০১৯ সালের জুনে, রশিদ ওয়ারিংটন বরো কাউন্সিলকে জলবায়ু জরুরি অবস্থা ঘোষণা করার আহ্বান জানান।  ওয়ারিংটন ২০১৬ সালে ইইউ ত্যাগ করার পক্ষে ভোট দেওয়ার সময়, রশিদ ব্রিটেনের ইইউ সদস্যপদ নিয়ে দ্বিতীয় গণভোটকে সমর্থন করেছিলেন এবং থাকবেন বলে প্রচারণা চালাতেন।  রশিদ ২০১৯ সালের সাধারণ নির্বাচনে কনজারভেটিভ প্রার্থী অ্যান্ডি কার্টারের কাছে তার আসন হারান।   সংসদ-পরবর্তী কর্মজীবন  সংসদ থেকে বিদায় নেওয়ার পর রশিদ ওয়েস্টমিনস্টার ফাইন্যান্স লিমিটেড নামে একটি ফাইন্যান্স কোম্পানি প্রতিষ্ঠা করেন।  ২০২১ সালের জুলাই মাসে, তিনি ওয়ারিংটন দক্ষিণ নির্বাচনী এলাকা লেবার পার্টির চেয়ারম্যান নির্বাচিত হন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ব্রিটিশ মুসলিম বিষয়শ্রেণী:ব্রিটিশ ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:অপর্যালোচিত অনুবাদসহ পাতা
এলুয়াড়ী ইউনিয়ন বাংলাদেশের রংপুর বিভাগের দিনাজপুর জেলার ফুলবাড়ী উপজেলার অন্তর্গত একটি ইউনিয়ন পরিষদ। এটি ৪৪.৯৯ বর্গ কি.মি. (১৭.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৮১৭ জন। ইউনিয়নটিতে মোট গ্রামের সংখ্যা ২৯টি ও মৌজার সংখ্যা ৪৫টি।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:ফুলবাড়ী (দিনাজপুর) উপজেলার ইউনিয়ন
শাহজাদা রেহমতুল্লাহ খান দুরানি () ছিলেন একজন পাকিস্তান আন্দোলনের কর্মী যিনি ১০ অক্টোবর ১৯১৯ তারিখে দুররানির সাদোজাই রাজবংশে জন্মগ্রহণ করেন, তিনি জাতিগতভাবে পশতুন সদোজাই উপজাতি, ব্রিটিশ ভারতের দুররানি আবদালি পশতুন উপজাতির পোপলজাই উপগোষ্ঠীর অংশ, কোয়েটা ।  21st Death anniversary of Shahzada Rehmatullah Durrani observed   জীবনের প্রথমার্ধ  বাম|থাম্ব|268x268পিক্সেল|শাহজাদা রেহমাতুল্লাহ খান দুরানি সহ সৎ ভাই আব্দুল রশীদ খান দুরানি, ১৭ জানুয়ারি ১৯৩১শাহজাদা রেহামতুল্লাহ খান সাদোজাই প্রায় এক বছর বয়সে ছিলেন যখন তার বাবা শাহজাদা হাবিবুল্লাহ খান সাদোজাই মারা যান, তখন তার দাদা শাহজাদা মোহাম্মদ আবদুল রহিম দুরানি এবং তার চাচা সরদার আবদুল মজিদ খান দুরানি শাহজাদা রেহমাতুল্লাহ খান সাদোজাইয়ের অভিভাবক হয়ে ওঠেন। কয়েক বছর পরে পরিবারের প্রথম আনুষ্ঠানিক শিক্ষিত পুরুষ হিসাবে তিনি শীঘ্রই ১৯০০ সাল থেকে তার পিতার ব্যবসা "খান ব্রাদার্স" রেগ ফার্মের নিয়ন্ত্রণ গ্রহণ করেন। তার ভাল বন্ধু ছিলেন বালুচিস্তানের পোপজাই ডুরানি প্রধান খান আবদুল গফুর খান দুরানি এবং বেলুচিস্তানের অল ইন্ডিয়া মুসলিম লীগের একজন সুপরিচিত নেতা কাজি মুহাম্মদ এসা বেলুচিস্তান প্রদেশের পাকিস্তানের প্রতিষ্ঠাতাকে বাদ দিয়ে পাকিস্তান স্বাধীন আন্দোলনে মেরুদণ্ড ছিলেন। তিনি একজন সমাজকল্যাণ স্বেচ্ছাসেবক, রাজনীতিবিদ এবং একজন মহান পশতুন উপজাতি সদোজাই প্রধান হিসাবে কাজ করে একটি শক্তিশালী কর্মজীবন তৈরি করেছিলেন। তিনি কোয়েটার একটি অ্যাডভেঞ্চারার্স অ্যাসোসিয়েশন এবং ফুটবল ক্লাবের পৃষ্ঠপোষক ছিলেন। তার শ্বশুর খান মোহাম্মদ সাদেক খান ঘালজাই ছিলেন লোরালাই থেকে এবং পীর জয়নুদ্দীন আলগিলানি, মীর গুলাম নবি মাররি (শহীদ), হাজি মোহাম্মদ হাশিম খান ঘালজাই, লোরালাই-এর হাজি মির্জা খান পেইচি তার নির্ভরযোগ্য বন্ধু ছিলেন।  রাজনৈতিক পেশা  রেহমতুল্লাহ খান দুরানি মুসলিম ছাত্র ফেডারেশন বেলুচিস্তানের একজন সক্রিয় কর্মী ছিলেন। মুসলিম লীগের নেতা খান আবদুল গফুর খান দুরানি তাকে কায়েদ-ই-আজমের সাথে পরিচয় করিয়ে দেন। তিনি পাকিস্তানের স্বাধীনতা আন্দোলনে কাজি মুহাম্মদ এসা এবং খান আবদুল গফুর খান দুরানি, বেলুচিস্তানের অল ইন্ডিয়া মুসলিম লীগের প্রধান, বিশেষ করে কোয়েটায় একজন অনুগত মুসলিম লীগ হিসাবে প্রধান ভূমিকা পালন করেছিলেন। তিনি পাকিস্তানের প্রতিষ্ঠাতা মোহাম্মদ আলী জিন্নাহর বন্ধু ছিলেন। ১৯৪৮ সালের ১৫ ই জুন শাহজাদা রেহমতুল্লাহ খান সাদোজাই টাউন হল কোয়েটায় নাগরিক ভাষণ উপস্থাপনের প্রাক্কালে মোহাম্মদ আলী জিন্নাহ এবং ফাতিমা জিন্নাহর সাথে একটি বৈঠক করেন এবং বিভিন্ন বিষয় নিয়ে আলোচনা করেন।  থাম্ব| ১৫-৬-১৯৪৮ সালে মোহাম্মদ আলী জিন্নাহ নাগরিক ঠিকানায় যোগ দেওয়ার জন্য শাহজাদা রেহমতুল্লাহ দুরানিকে আমন্ত্রণ জানানো   স্বেচ্ছাসেবক হিসেবে  দুররানি ১৯৩৫ সালের কোয়েটা ভূমিকম্পে ক্ষতিগ্রস্তদের সাহায্য করেছিলেন এবং বেলুচিস্তানের সদোজাই উপজাতির প্রধান ছিলেন। তিনি সদোজাই কওমি কল্যাণ সংস্থা প্রতিষ্ঠা করেন। তিনি  নভেম্বর ১৯৯২ সালে ৭৩ বছর বয়সে ক্যান্সারে আক্রান্ত হয়ে মারা যান।   তথ্যসূত্র   বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:পাকিস্তান আন্দোলনের নেতা বিষয়শ্রেণী:১৯৯২-এ মৃত্যু বিষয়শ্রেণী:১৯১৯-এ জন্ম বিষয়শ্রেণী:কোয়েটার ব্যক্তি বিষয়শ্রেণী:পশতু ব্যক্তি